જાણે કોઈ ઢીંગલીને પંજાબી ડ્રેસ પહેરવામાં આવે અને એ જેટલી મનમોહક લાગે એટલી જ, કદાચ એનાથી પણ વધારે પ્રીતિ મનમોહક લાગી રહી હતી, પંજાબીડ્રેસને લીધે પ્રીતિનું સુડોળ અને ભરાવદાર શરીર વધારે મોહક લાગી રહ્યું હતું, તેનાં દુપટ્ટામાંથી બહાર આવી રહેલા તેના વાંકળિયા અને કાળા ભમ્મર વાળ અને તેના એકદમ અણીદાર નેણો, કોઈ ધનુષ્યના તીરની ધાર કરતા ઉણા ઉતરે તેમ ન હતા, તેના ગુલાબી હોઠ એટલે ગુલાબની પાંખડી, અને તેના ઉપસેલા અને ભરાવદાર ગાલ તો મંત્રમુગ્ધ કરી દે તેવા હતા.